24.10.2022 г.
BG
Официален вестник на Европейския съюз
C 408/43
Жалба, подадена на 13 септември 2022 г. — HF/Парламент (Дело T-565/22) (2022/C 408/57) Език на производството: френски Страни Жалбоподателка: HF (представител: A. Tymen, адвокат) Ответник: Европейски парламент
Искания Жалбоподателката моли Общия съд: — да обяви настоящата жалба за допустима и основателна, съответно: — да отмени решението от 3 ноември 2021 г., с което се отхвърля подаденото от жалбоподателката на 11 декември 2014 г. искане за съдействие, — ако е необходимо, да отмени решението от 3 юни 2022 г., получено на 7 юни 2022 г., с което се отхвърля жалбата, подадена от жалбоподателката по административен ред на 3 февруари 2022 г., — да осъди ответника да заплати обезщетение за претърпените от жалбоподателката неимуществени вреди, определено по справедливост в размер на 50 000 EUR, — да осъди ответника да заплати всички съдебни разноски.
Основания и основни доводи Жалбоподателката изтъква две основания в подкрепа на жалбата. 1.
Първо основание: нередовна процедура на комитета, нарушение на член 41 от Хартата на основните права на Европейския съюз и нарушение на член 24 от Правилника за длъжностните лица на Европейския съюз (наричан по-нататък „Правилникът“). 2.
Второ основание: грешки в преценката, неизпълнение на задължението за съдействие и нарушение на членове 12а и 24 от Правилника.
Определение на Общия съд от 8 септември 2022 г. — Schenk Italia/EUIPO — Consorzio per la tutela dei vini Valpolicella (AMICONE) (Дело T-474/21) (1) (2022/C 408/58) Език на производството: италиански Председателят на шести състав разпореди делото да бъде заличено от регистъра.
(1)
ОВ C 382, 20.9.2021 г.